Bødskov er også faret vild på skattejagten | Information\nFå forventer, at den nye redningsplan fra S-regeringen vil være nok til at kunne udbedre skavankerne i Skat. Men ambitionen er også blevet mindre: Skatteminister Morten Bødskov satser først og fremmest på at redde sig frem til næste folketingsvalg.\nDer kommer en god løsning – efter næste valg. Skatteminister Morten Bødskov (S) forsøger at vinde tid ved at udskyde såvel de nye ejendomsvurderinger som det stadig sammenbrudte system til inddrivelse af gæld. Men det kan være en stakket frist.\nJagten på den forsvundne skat – og de svimlende milliardbeløb, der stadig fosser ud af statskassen – er en seriel skandale, som er endt ulykkeligt for de seneste mange skatteministre, og foreløbigt tyder intet på, at Morten Bødskov skulle have fundet en gylden løsning. Tværtimod.\nDen brutale bundlinje er, at de systematiske kollaps i Skat ikke engang synes at være på vej til at blive definitivt udbedret. S-regeringen erkender tilmed, at man i dag står lige så meget i vildrede, som tidligere regeringer. Genopretningen kan i virkelighedens verden komme til at tage meget længere tid, koste mange flere penge til nye it-systemer og derfor blive udskudt igen.\nOfficielt er begrundelsen, at et nyt eftersyn har påvist »akutte it-problemer i skattevæsenet«. Men der er absolut intet akut over det kroniske koks, der har præget Skat i mere end et årti. End ikke de seneste problemer med at få den komplicerede grundskyld medregnet og at få andre offentlige institutioner koblet på den nye gældsinddrivelse, PSRM, kan siges at være nye.\nRigsrevisionen har gang på gang advaret om, at både ejendomsvurderingerne og gældsinddrivelsen har været brudt sammen, dysfunktionelle og fejlbehæftede, og har sågar kritiseret de skiftende skatteministre for, at deres forsøg på at genoprette Skat hidtil har været virkningsløse.\nKonkret har Morten Bødskov besluttet at udskyde de nye boligskatteregler, som for længst er blevet aftalt med et bredt flertal i Folketinget, med yderligere tre år – helt frem til 2024 og dermed om på den anden side af næste folketingsvalg. Samtidig udskydes det nye system til gældsinddrivelse med nogle ekstra år, til trods for at de samlede restancer til staten nu har rundet 123 milliarder kroner.\nØkonomisk set trækker den dobbelte udskydelse paradoksalt nok i hver sin retning: På den ene side vil statskassen få ni milliarder kroner mere i kassen, fordi de nye lavere boligskatter udskydes, og særligt husejere i provinsen derfor kommer til at betale mere end planlagt. På den anden side vil det fortsatte sammenbrud i gældsinddrivelsen betyde, at en tilsvarende milliardbeløb kan gå tabt på grund af forældelse og it-bøvl.\nRent teknisk har skatteministeren dog ikke haft andre muligheder. På ejendomsfronten er hovedproblemet, at Skat endnu ikke evner at udregne en korrekt grundskyld, altså ejendomsskatterne på jordværdi.\nForklaringen er simpel: Der handles ikke ret mange boliggrunde i Danmark – uden huse forstås – og datagrundlaget er derfor sparsomt. Robotalgoritmen, der skal udregne grundskylden, bliver ganske enkelt ikke fodret med tilstrækkelig pålidelig data.\nTil gengæld kan systemet efterhånden ramme boligpriserne nogenlunde præcist. Men hvis de nye ejendomsvurderinger efter planen skulle rulles ud i 2021, ville fejlmargenen med grundskylden fortsat være så stor, at systemet knap nok ville være lovligt. I hvert fald ville tusindvis af grundejere retmæssigt kunne klage, og hele processen med at opbygge et nyt system ville risikere at skulle begynde forfra.\nPå gældsfronten er problemerne endnu dybere: Det nye PSRM-system blev i første omgang udviklet til at erstatte det skandaleramte EFI-system, som blev stoppet tilbage i 2013. Dengang var gældsinddrivelsen så kafkask lemfældig, at Kammeradvokaten vurderede systemet til at være direkte ulovligt.\nMen kortslutningen er ikke blevet repareret. Som en dæmon er defekterne flyttet med: PSRM-systemet er fortsat ikke i stand til at samkøre og håndtere data fra de hundredvis af offentlige instanser, der opkræver bl.a. bøder, rykkere og licens. Reelt er Skat stadig ikke i stand til kradse den rigtige gæld hjem, og fageksperter frygter, at PSRM vil ende med at lide samme skæbne som EFI.\nBluff på Borgen\nSom ny socialdemokratisk skatteminister erkender Morten Bødskov, at man i de senere år har været alt for optimistisk på Christiansborg og samtidig har haft alt for naive forventninger til at få Skat hurtigt genoprettet.\n»Det er klart, at der ikke har været styr på det. Og at de aftaler, der er lavet, ikke har holdt,« siger Bødskov.\nMen han afholder sig dog fra at gå skridtet videre og ligefrem anklage sin forgænger, Venstre-manden Karsten Lauritzen, for at have vildledt Folketinget. Selv om sammenbruddene i Skat har kostet det danske samfund et større milliardbeløb – angiveligt langt mere end selv bankernes hvidvaskskandaler – er der endnu ingen toppolitikere, som tør stille tidligere ministre til direkte ansvar.\nDe seneste udskydelser afslører imidlertid, at det i bedste fald var ønsketænkning, da daværende skatteminister Karsten Lauritzen så sent som i februar udtalte:\n»I 2019, altså i år, har vi normaliseret gældsinddrivelsen fremadrettet,« og fortsatte til Berlingske:\n»For ny gæld, der opstår, vil borgerne opleve i 2019, at systemet vil fungere i forhold til at bede folk om at betale.«\nI værste fald var det et bluffnummer. Forestillingen om, at det politiske flertal i Folketinget langt om længe har fået greb om skattevæsenet er ved at krakelere. Endegyldigt. Forsikringerne om, at nogle små og midlertidige ekstrabevillinger skulle kunne løse de kroniske problemer, er ved at gå i opløsning. Tydeligvis også for den nye skatteminister, som vægrer sig for at komme med alt for håndfaste løfter om, hvornår skattevæsenet igen evner at opkræve boligskat og gæld.\nSideløbende er en undersøgelseskommission gået i gang med at kulegrave, hvordan og hvorfor Skat har fået lov til at smelte sammen i en grad, så det ikke engang håndfast kan garanteres, at it-systemerne fungerer i 2024 – 17 år efter Rigsrevisionen første gang tændte alarmlamperne.\nMen obduktionen trækker i langdrag. Undersøgelseskommissionen vil først være klar med konklusionerne om lang tid, og kun få forventer, at den endelige rapport vil føre til domfældelser.\nI mellemtiden forventer lige så få, at den nye redningsplan fra S-regeringen vil være nok til at kunne udbedre skavankerne i Skat. Men ambitionen er også blevet mindre: Morten Bødskov satser først og fremmest på at redde sig frem til næste folketingsvalg.\nMorten BødskovKarsten Lauritzen\n25. oktober, 2019 - 23:25\nSkrot det skidt og genindfør "Åbne Årsopgørelser" som vi havde til sidst i 1950’erne.\nDen gensidige, og gratis kontrol, havde en stærk præventiv virkning.\nForbyd salg af spiritus til indehaverne af de 118 mia. gæld til det offentlige.\nTilbyd gratis offentlig transport, undtagen til dem der skylder os andre.\nLæs mere her: http://whistleblowers.dk/forslag-til-forsikrings-og-skattereform/\nKun denne ekstreme forenkling kan få os til at stole på vore folkevalgte.\nOg alle de højtuddannede, kan bruges i eksportindustrien, de har nemlig vej-\nledt den bedst lønnede 1/3 med skatte-svindel, på alle hovedsprogene.\nCarsten Wienholtz, olivier goulin og Tommy Clausen anbefalede denne kommentar\n26. oktober, 2019 - 06:11\nKarsten Lauritzen havde på sin vis ret i, at PSRM var start set færdigt på daværende tidspunkt. Selve systemet var færdigt, men snitfladerne, som de forskellige offentlige instanser svjv. selv står for at skulle implementere, var og er langt fra hverken defineret eller programmeret.\n> »I 2019, altså i år, har vi normaliseret gældsinddrivelsen fremadrettet,«\n> I værste fald var det et bluffnummer.\nDet var direkte løgn. Jeg kan ikke i min vildeste fantasi forestille mig, at manden ikke udmærket har vidst, hvor galt det stod og stadig står til, med mindre samtlige embedsmænd bevidst har forholdt ham sandheden, og han samtidig aldeles har undladt at åbne øjnene.\n> Men han afholder sig dog fra at gå skridtet videre og ligefrem anklage sin forgænger, Venstre-manden Karsten Lauritzen, for at have vildledt Folketinget.\nSelvom han udmærket ved, at det er det, der er sket. Jeg kan ikke se om det skulle være en taktisk fordel?\nClaus Nielsen, Carsten Wienholtz, Werner Gass, Bjarne Andersen, Birte Pedersen, Eva Schwanenflügel, Dorte Sørensen, Anne-Marie Krogsbøll, Mogens Holme og Tommy Clausen anbefalede denne kommentar\nVed at gå op i helikopterperspektiv og se hele det ubegribelige skattemorads ovenfra, får jeg den tanke at ansvaret for skatteinddrivelsen i dette land slet ikke bør ligge i folketinget, underlagt forskellige uafladeligt skiftende skatteministres blå eller røde flertal. For hele landets ve og vel må ansvaret for det lægges et andet sted, der udvikler og arbejder politisk over et længere tidsperspektiv end blot indtil det næste valg om 3-4 år. Og som ikke mht den operationelle udformning og det it-tekninske inddrivelsessystem er underlagt forskellige regeringers sparerunder dikteret af løfter i forhold til det større eller mindre antal vælgere der har sikret deres indvalg i folketinget. Jeg vil foreslå at vi ved siden af folketinget får skabt et landsting, ikke udformet med den sociale baggrund som vores gamle landsting før 1953 havde. Derimod kunne man forstille sig at de politiske partiers og gruppers repræsentanter indvalgt i folketinget, var forpligtet til hver at anbefale et antal ikke partibundne og direkte vælgerafhængige medlemmer - eksperter, specialister, vismænd, filosoffer, kunstnere - til et landsting, hvis primære opgave som rådgiver og stiller af lovforslag til vedtagelse i folketinget var - over en længere tidsperiode end fire år - ansvaret for landet som en konkret, territorial, fysisk og folkelig helhed i samspil med det globale fællesskab af jordens nationalstater. Et sådant landsting skulle arbejde med at udvikle et på sigt holdbart og skridsikkert skattesystem for Danmark.\n26. oktober, 2019 - 09:54\nSkat er tydeligvis et af de samfundsområder, som er alt for kompliceret at få til at fungere uden at køre statskassen og tilliden i det offentlige helt i sænk. Tænk, hvad det har kostet os at digitalisere uhæmmet - næsten med hovedet under armen, som tidligere erhvervsminister så begejstret kom til at sige ved præsentationen af den tidligere regerings digitale vækstplan for et par år siden.\nDen amokløbne digitalisering af bærende samfundsinstitutioner er et stille kup, som vi udsættes for under radaren. "Nogen" er i ly af digitaliseringen i gang med at undergrave demokratiet. De er ved at omdanne det til en kolos på lerfødder.\nOverdreven digitalisering medfører et samfund bygget på kviksand - de færreste forstår, hvad der foregår, demokratiet overlades til tech-eksperter og deres lobbyister. Det baner vejen for altomfattende svindel. Det er det modsatte af demokrati.\nAnalogisering er i mange tilfælde vejen frem - Analogisering er demokratisk klippegrund, som enhver kan forstå og forholde sig til. Tænk bare på vores geniale analoge valgsystem - det fås ikke bedre. Enhver kan betjene en blyant. Der findes ikke noget mere demokratisk.\nOluf Husted, Claus Nielsen, Carsten Wienholtz, Werner Gass, Per Torbensen, Thomas Tanghus, Flemming Berger, Kim Houmøller, Birte Pedersen, Hanne Utoft, Bjarne Andersen, Arne Albatros Olsen, Eva Schwanenflügel, Carsten Svendsen og Ib Christensen anbefalede denne kommentar\nFør digitaliseringens overstadige tidsalder var SKAT et system, som var opbygget gennem årtier sten for sten. Så med ét ud af den blå luft skulle det hele med et gigantisk slag omstilles til digital automatisering - Store besparelser var for øje. SKAT blev taget fra de, dengang, borgernære kommunerne og langt over til startens kontrol. Og besparelsen indkasseret promte. 4.000 stillinger blev nedlagt i SKAT. Helt uden konsekvenser. Ik. Nærmest som om de 4.000 skattemedarbejder bare havde siddet og drukket kaffe år ind og år ud. Jo nedlæggelse af et kommunalt SKAT, samt digitalisering af det nye stats SKAT gav virkelig umiddelbare let købte besparelser.\nMen så kom virkeligheden og indhentede de våde digitaliseringsdrømme, hvor milliarder efter milliarder af kroner blev drænet ud af et nu uoverskuelig kaotisk digital SKAT.\nHvor er det da ubegribeligt naivt og tro, man kan putte alt op i en blender, trykke på start knappen og så bagefter tro noget forsat fungere bare tilnærmelsesvis. Og det gælder jo ikke bare SKAT. Det gælder også den vilde sygehus reform, hvor gode velfungerende arbejdsmiljøer blev smidt i blenderen og bagefter forsøgt limet sammen til super sygehuse - For slet ikke at nævne digitaliseringen af arbejdsmiljøet på de der nye supersygehuse. Det gælder kommune sammenlægningen i 2007, hvor lokal demokratiet fik tæppet trukket væk under benene. Skole reformen, hvor lærere fik ødelagt deres arbejdsmiljø - I dag minder folkeskolen om en hæktisk youtube video. Daginstitutioner som har fået ødelagt deres normineringer og hvor store dele af tiden går med dokumentation af de smås liv og levne frem for omsorg. Det samme gælder hjemmeplejen, hvor omsorg er udskiftet med et parkometer.\nOg formålet med det hele? Det er Venstres mål med at ødelægge et velfungerende offentlig og vise befolkningen det da ikke dur og at privatisering er den eneste udvej. Den danske befolkning er i den grad blevet manipuleret og snydt af Venstre de seneste snart 20 år. Bid for bid er salamien blevet ubemærket mindre og mindre.\nSå der er mere end nok for den nyvalgte Socialdemokratiske regering at rydde op efter Venstre. Men det tager altså tid, at rydde op efter 20 års svindel og bedrag efter Venstre.\nMichael Christiansen, P.G. Olsen, Carsten Wienholtz, Werner Gass, Per Torbensen, Per Christiansen, Thomas Tanghus, Bjarne Andersen, Vibeke Hansen, Peter Wulff, K Thomsen, Mogens Holme, Birte Pedersen, Kim Chang, Arne Albatros Olsen, Eva Schwanenflügel, Carsten Munk og Anne-Marie Krogsbøll anbefalede denne kommentar\n"Så der er mere end nok for den nyvalgte Socialdemokratiske regering at rydde op efter Venstre."\nJa! Jeg er bare ikke sikker på, at viljen er til stede. Jeg har ikke indtryk af, at S er mindre digitaliseringskulrede. Var de ikke selv med til at gennemføre amokløbet mod Skat? Og tænk bare på Sundhedsplatformen. Og Intra/Aula?\nClaus Nielsen, Carsten Wienholtz, Werner Gass, Thomas Tanghus, Bjarne Andersen, Flemming Berger, Mogens Holme, Birte Pedersen, Tue Romanow, Arne Albatros Olsen, Eva Schwanenflügel, Jeppe Lindholm, Carsten Svendsen, Carsten Munk og Ebbe Overbye anbefalede denne kommentar\n26. oktober, 2019 - 11:19\nOg mig der troede det var en beskæftigelsesprojekt der ikke måtte blive færdigt.\nFlemming Berger, Birte Pedersen og Eva Schwanenflügel anbefalede denne kommentar\n26. oktober, 2019 - 11:25\nMen BØR "vi" ikke alle huske hvem var skyld i nedbrydningen af SKAT. Fogh Rasmussen med sin lille hjælper Kristen Jensen og med stemmer fra DF.\nOluf Husted, Torben Ethelfeld, P.G. Olsen, Carsten Wienholtz, Werner Gass, patrick scholer, Bjarne Andersen, Vibeke Hansen, Peter Wulff, Ole Henriksen, Kim Houmøller, Birte Pedersen, Ib Christensen, Jeppe Lindholm, Eva Schwanenflügel og Carsten Munk anbefalede denne kommentar\n26. oktober, 2019 - 13:19\nMan kan jo også godt sige, at Socialdemokratiet har siddet på sidelinjen i alle årene uden at protestere nævneværdigt på udviklingen som de godt har set komme. Hvilket vel godt kan betragtes som stilletiende accept og dermed uværdig set i forhold til hvad Socialdemokratiet historisk set har stået for gennem årene siden WW2. Et værdiskred, som Mette Frederiksen jo har antydet hun vil rette op på - Måske. For der er jo lige De Radikales Morten Østergaard.\nDet er værd at bemærke, at i Tyskland var det det tyske socialdemokrati, SPD, med Gerhard Schöter som Bundeskänsler, der maste bunden af tysklandland flad som en pandekage med HATZ lV først i 00'erne. Resultatet er i dag, at op mod 23% af de tyske borgere er at betragte som fattige uden fremtid. New Labour under Tony Blair i UK var heller ikke for børn og svage sjæle.\nOluf Husted, P.G. Olsen, Carsten Wienholtz, Per Torbensen, Carsten Svendsen, Bjarne Andersen, Birte Pedersen og Eva Schwanenflügel anbefalede denne kommentar\n26. oktober, 2019 - 13:25\nDine gode tanker om at tilbagebringe analogiseringen vil desværre støde imod alle de forhold Jeppe Lindholm nævner i sit ætsende 'rant'; nemlig at strukturen simpelthen ikke findes længere i kommunerne.\nRegionerne er en fattig slægtning til de hedengangne Amter, og er i mange tilfælde ligeså kaotiske som SKAT er blevet, (tænk fx sundhedsplatformen og 'super'-sygehusene).\nAt skulle rekruttere analoge medarbejdere idag ville desuden kræve at vi tilbød analoge uddannelser, for det grå guld med kuglepennen i inderlommen er væk forlængst.\nDisruption fylder godt i de hoveder, der bæres under armen.\nClaus Nielsen, P.G. Olsen, Carsten Wienholtz, Werner Gass, Carsten Svendsen, Bjarne Andersen, Mogens Holme, Birte Pedersen og Anne-Marie Krogsbøll anbefalede denne kommentar\n26. oktober, 2019 - 13:36\nHvad fanden ved politikere om it-systemer ?\nSlet ikke hvad der kræves her.\nMen hvis der er "nogen" , som lige pludselig kan love dem\nen gigantisk besparelse, så ved dem pludselig nok til at\ntage vidtgående beslutninger på hele samfundets vegne.\nOg så er der intet der kan stoppe dem,\nDet scenarie gentar sig den ene gang efter den anden.\nClaus Nielsen, Carsten Wienholtz, Carsten Svendsen, Bjarne Andersen, Mogens Holme, Birte Pedersen, Eva Schwanenflügel og Anne-Marie Krogsbøll anbefalede denne kommentar\n26. oktober, 2019 - 13:40\nDet er lidt som med de der klimaforandringer. Den brede offentlighed har haft adgang til en viden, som underbygger faren siden Brundtland rapporten fra 1982 blev afleveret til FN. Men ingen har siden protestret. Nærmest tværtimod. Sådan noget venstreorienteret hippie snak. Ik. Alle har bare stået på sidelinjen og set stiltiende på. Først nu, hvor havudsigten begynder at løbe ned i kælderen er der nogen som så småt er ved at vågne op. Men som, nærmest altid, forsent. Rettidig omhu - Den største floskel nogen sinde formuleret.\nOluf Husted, Carsten Wienholtz, Carsten Munk, Carsten Svendsen, Bjarne Andersen, Flemming Berger, Mogens Holme, Birte Pedersen, Eva Schwanenflügel og Anne-Marie Krogsbøll anbefalede denne kommentar\n26. oktober, 2019 - 13:48\nDu har uden tvivl ret, og min kommentar er da også mest ment som provokation - men absolut ikke kun! Hvis man lagde lige så mange kræfter og penge i at tilbage-analogisere over en årrække, som man har lagt i at gennemdigitalisere en hel masse, som alligevel ikke er kommet til at fungere, og som har ødelagt samfundet, så lur mig, om ikke man ville kunne komme et stykke af vejen tilbage til noget, vi faktisk kan styre.\nOg det er i hvert fald muligt ikke at fortsætte hovedløst ud af samme spor, men i stedet at vedtage en hensigtserklæring om ikke at digitalisere noget, som det ikke er strengt - dvs. fuldstændigt uomgåeligt - nødvendigt at digitalisere.\nDet er muligt at vende skuden - bid for vid - skridt for skridt - sten for sten - men selvfølgelig vil det tage tid. Den vej forekommer mig faktisk mere realistisk end fortsat håbløs digitalisering at alt. Jeg tror personligt ikke på, at disse skattesystemer nogen side kommer til at fungere - og i så fald, hvad gør vi så? Det er selvdestruktivt at fortsætte ned ad det spor - både fordi det ikke kommer til at fungere, og fordi tech-industrien får alt for stor magt, og kupper vores samfund.\nCarsten Wienholtz, Bjarne Andersen, Mogens Holme, Birte Pedersen og Eva Schwanenflügel anbefalede denne kommentar\n26. oktober, 2019 - 13:57\nDet eneste, som snydes sikkert er, at den vilde digitalisering bare vil fortsætte ukritisk. Vi vil jo så gerne klare hele verden fra en app. Ik. Vi skal jo være i fanden i vold "moderne". Mere "moderne" end kineserne - Koste hvad det vil. Også total tab af frihed og overblik - For overblik er der for længst ingen, som har mere i den digitale verden. Men frelsen er jo på vej. Den hellige genopretning. AI. Ik. Det næste vidunderlige skridt. Kunstig Intelligens. Så køre SKAT og resten af verden bare derudaf - Nu helt af sig selv ;-)\nCarsten Wienholtz, Carsten Munk, Bjarne Andersen, Birte Pedersen, Eva Schwanenflügel og Anne-Marie Krogsbøll anbefalede denne kommentar\nSen digitale udvikling presses desværre langt hen ad vejen igennem af maniacs (selvfølgelig er der undtagelser, som faktisk gør noget godt for menneskeheden). Se f.eks. her: https://groups.csail.mit.edu/mac/projects/mac/arpa-info/memsisat/sld016.htm\nHvordan bliver det at leve i et samfund, der bruger den slags teknologi, hvor man aldrig aner, om man bliver overvåget?\nDen slags burde forbydes! Vi databacongrise gør klogt i at vågne op meget hurtigt - ellers reduceres vi til slaver for de rigeste og magthaverne. Gennemdigitaliseringen af samfundet er et skridt på vejen.\nCarsten Wienholtz, Werner Gass, Bjarne Andersen, Birte Pedersen, Hanne Utoft, Jeppe Lindholm og Eva Schwanenflügel anbefalede denne kommentar\n26. oktober, 2019 - 14:07\n"Sen digitale udvikling " = "Den digitale udvikling "\nJa hvem har brug for almindelige mennesker, når blot vi får AI..?\nBjarne Andersen, Birte Pedersen og Anne-Marie Krogsbøll anbefalede denne kommentar\n26. oktober, 2019 - 16:14\nDigitaliseringen skulle forenkle, afskaffe besværlige mellemregninger, skabe transparent og overblik.\nDer er brug for et enkelt skattesystem, der baserer sig på realiteter: ikke pengestrømme, men indtjening.\nÅrti efter årti fortæller dansk erhvervsliv os, hvad vi godt ved: det er eksportindtægterne, der er landets egentlige indkomst, alt andet er blot aktiviteter, hvor vi indbyrdes opretholder samfundet og dets institutioner ved at løse nødvendige og attraktive opgaver.\nSå lad os omlægge skatten til en afgift på virksomhedsdrift, som man ikke kan undslå sig - og få det øvrige EU med.\nSå kan man sende alle de penge, man vil, i skattely: hvis der ikke betales afgift, må man lukke.\nMarkedstankens umulighed fremgår tydeligt af det ovenstående: fordi der ikke handles jord nok, kan man ikke fastsætte en pris. Som om en pris i virkeligheden afspejler en ægte værdi for noget som helst.\n26. oktober, 2019 - 16:57\nJeg tror ikke Morten Bødskov er faret vild i boligskatten. Jeg tror han helt bevidst vælger at sige, at det system, som skulle erstatte det gamle i 2020, er som S ser det, ikke forsvarligt. Derfor udskyder han hele molevitten til 2024, til efter et valg, for denne måde at spare penge, og måske fremprovokere en debat om systemets brugbarhed. Om han vil inkassere mere end de 10 millarder vi skulle have retur, det ved vi stadig ikke. Det er politisk snyd så det får tårerne til at trille i arrighed, for flere som skal have penge retur risikerer at være døde undervejs, og får aldrig glæde af dem. De rager S en høstblomst. Som Noa Reddington siger, hvis der kommer en løsning, så bliver det først i 2050.\n26. oktober, 2019 - 17:22\nJeg har svært ved at forstå det med boligskat retur - eftersom den har været sat på standby i snart 20 år.\nCarsten Munk, Thomas Tanghus og Flemming Berger anbefalede denne kommentar\n26. oktober, 2019 - 18:11\n"Den slags burde forbydes! Vi databacongrise gør klogt i at vågne op meget hurtigt - ellers reduceres vi til slaver for de rigeste og magthaverne. Gennemdigitaliseringen af samfundet er et skridt på vejen."\nDer har i mange århundreder hersket en ulige fordeling af ressourcer og goder i de såkaldt civiliserede samfund, hvor almindelige mennesker bedst kan forstås som slaver og forbrugere, hvis ressourcer og behov gøres til genstand for udbytning og magtkonsolidering af ejerne af samfundsværdierne og produktionsapparatet. Men enig i at digitaliseringen forstærker disse mekanismer og svækker resterne af de bolværk, som socialdemokratismen, trods al dens korrumperende uvæsen, bidrog til at bygge op i efterkrigstidens socialstatsudvikling i bl.a Danmark.\nMogens Holme, Carsten Wienholtz, Anne-Marie Krogsbøll, Bjarne Andersen, Flemming Berger, Birte Pedersen og Eva Schwanenflügel anbefalede denne kommentar\n26. oktober, 2019 - 20:02\nBoligskat retur. Der er utallige eksempler på ejendomsvurderinger for ens boliger, som er vidt forskellige. Det skulle der rettes op på, og de som har betalt for meget som følge af en forkert vurdering skulle have pengene tilbage. Denne tilbagebetaling er beregnet til 10 milliarder. Men da S fattes penge, skal bruge måske 100 mia. til deres politik, så har de belejligt sløjfet denne tilbagebetaling eller udskudt den til efter næste Folketingsvalg. Det rammer jo selvfølgelig dem som betaler skat efter en forkert vurdering. Et ofte brugt eksempel er de nybyggede rækkehuse på Margretheholmen på 66 m2 i 3 plan. Der er helt ens, men har fået vidt forskellige vurderinger vistnok afhængig af, på hvilket tidspunkt de er taget i brug. Det er en svinestreg af ufattelige dimensioner, efter 4 år, nu at melde ud, at der går 4 år mere. Apropos bor jeg selv i et nybygget rækkehus, og da jeg spurgte SKAT om ejendomsvurderingen blev det klart at en hel række af husene bygget tilbage i 2012 slet ikke betalt nogen skat. Det har SKAT aldrig ville erkende. Det sejler i SKAT og det er vel derfor der skal ryddes op.\n26. oktober, 2019 - 20:08\nJeg havde heller ikke betalt ejendomsværdiskat da jeg flyttede ind i 2015, hvis det ikke havde været fordi jeg spurgte SKAT, som aldrig er kommet med en forklaring, men efterfølgende nærmest truede med landskatteretten eller værre, hvis jeg ikke rettede ind. Det er takken for at være et ærligt menneske.\nMichael Christiansen, Werner Gass og Anne-Marie Krogsbøll anbefalede denne kommentar\n26. oktober, 2019 - 20:58\n@Steffen Gliese Ejendomsværdiskatten er 1% af ejendomsvurderingen. Tanken var, at vurderingen skulle stige til markedsprisen, og skatten falde, da den skal betales af et højere beløb. Hvis man ikke ændre på noget, vil staten stadig opkræve forkerte beløb, og lægger man stigningerne i grundskylden til skulle det blive til 3 mia. om året, som staten opkræver for meget. Spørg mig ikke om de tekniske detaljer, for jeg er ikke ekspert.\n27. oktober, 2019 - 08:28\nTak for svar, Hanne Utoft.\n"Men enig i at digitaliseringen forstærker disse mekanismer og svækker resterne af de bolværk,"..\nJa - men i mine (og Zuboffs) øjne har digitaliseringen også medført, at udnyttelsen fundamentalt har ændret karakter, i det der selve vore sjæle, vort følelsesliv, vort dna og genom, som er blevet mål for udbyttelsen. Dvs. at vi som mennesker simpelthen ikke har noget frirum tilbage - ikke engang mentalt. Udbytterne er krøbet helt ind i hjernen og genomet på os.\nEva Schwanenflügel, Carsten Wienholtz og Hanne Utoft anbefalede denne kommentar\n27. oktober, 2019 - 08:36\nAnne-Marie, det var også hvad jeg mente med at der sker en forstærkning af mekanismerne, herunder at vi i stigende grad kommer til at tænke lineært og mekanisk, mens der sker en intimidering (og utilitarisering) af selv vore absolutte, intrinsiske værdier (livet, kærligheden, glæden etc.).\n27. oktober, 2019 - 08:42\nOk, Hanne Utoft.


Regionshospitalet Hammel Neurocenter søger socialrådgiver, Hospitalsenhed Midt, Regionshospitalet Hammel Neurocenter | Ofir.dk\nRegionshospitalet Hammel Neurocenter søger socialrådgiver, Hospitalsenhed Midt\nRegionshospitalet Hammel Neurocenter søger socialrådgiver til fast stilling på 34- 37 timer med tiltrædelse 01.09.20 eller snarest herefter. Nøjagtig timeantal afklares ved samtalen.\nRegionshospitalet Hammel Neurocenter er et højtspecialiseret neurorehabiliteringshospital for børn og voksne med erhvervet hjerneskade. Der foregår specialiseret neurorehabilitering på sygehus matriklerne i Skive,Lemvig, Hammel og Silkeborg. Den ledige stilling er knyttet til den højtspecialiserede funktion på matriklen i Hammel, hvor der ialt er 3 socialrådgivere ansat.\nArbejdet som socialrådgiver foregår i tværfaglige teams med fysioterapeuter, ergoterapeuter, plejepersonale, læger, logopæder og neuropsykologer. Socialrådgiveren forestår den socialfaglige vejledning til patienter og pårørende samt sparring til de tværfaglige teams og ledelse på Hammel Neurocenter. Socialrådgiverne koordinerer patientens udskrivelse fra hospitalet i samarbejde med kommuner,andre regioner og evt. andre aktører. Socialrådgiverne er mødeleder ved udskrivningsmøderne. Socialrådgiverne initierer og medvirker til udviklings opgaver, både tværfagligt og monofagligt.\nDen aktuelle stilling indebærer arbejde både indenfor børne- og voksen området.\nVi søger en socialrådgiver med følgende profil:\nDu er uddannet socialrådgiver med bred erfaring indenfor det sociale område.\nDu må gerne have kendskab til hjerneskade området.\nHvis du har erfaring fra børne/familieområdet er det en stor fordel\nDu er reflekteret og faglig velfunderet.\nDu er stærk i samarbejdet på tværs af faggrupper samt evner at koordinere mellem flere aktører.\nDu har lyst til at indgå i undervisnings- og formidlingsopgaver\nDu ser muligheder i at være en del af en lille monofaglig faggruppe i det tværfaglige felt.\nDu har lyst til at medvirke til fortsat udvikling af det socialfaglige område.\nDu har et positivt og fleksibelt arbejdslivssyn og er stabil i dit fremmøde.\nHvis du kan nikke ja, til ovenstående kan vi tilbyde dig:\nEn spændende stilling med et meningsfyldt arbejde i et godt arbejds- og kollegafællesskab både eksternt og internt med mange forskellige arbejdsopgaver.\nAnsættelse på et tværfagligt Udviklings - og Forskningshospital, hvor der altid er forandring.\nEn introduktionsperiode med grundig introduktion til arbejdsopgaverne.\nDu er meget velkommen til at få yderligere oplysninger om stillingen ved at kontakte socialrådgiver Patricia Mønster tlf. 78419485 eller socialrådgiver Helga Nissen tlf. 78419487. Eller sende en mail til;\nDe 4 matrikler danner tilsammen en hospitalsenhed, der har en stærk faglig profil og er i kraft af specialernes kompleksitet og bredde en af de bredest specialiserede hospitalsenheder i Jylland.\nVi forventer at afholde ansættelsesamtaler tirsdag d. 07.07.20.\nDin ansøgning indeholdende autorisationsbevis eller ID, og CV skal være os i hænde senest d. 05.07.2020.


Forskel mellem versioner af "Marineskole Mørvig" - Wikipedia, den frie encyklopædi\nForskel mellem versioner af "Marineskole Mørvig"\nMarineskole Mørvig (redigér)\nVersionen fra 31. mar 2020, 21:55\nVersionen fra 15. okt 2016, 15:24 (redigér)\nNuværende version fra 31. mar 2020, 21:55 (redigér) (fjern redigering)\nEfter 1900 blev den tyske marine opmærksom på Mørvig Bugt. Lidt efter lidt blev hele stranden ombygget til en større marinehavn. Marineskole Mørvig var siden [] den centrale uddannelsesinstitution for tyske marineofficerer. „Røde slottet“ blev bygget af [[Wilhelm 2. af Tyskland]]. Arkitektonisk var forbilledet [[Den Tyske Orden|ordensborgen]] [[Malbork|Marienburg]] ved [[Vestpreussen]]. Med den mere end 200 m lange havnefront og det ca. 60 m høje tårn dominerer skolen nu store dele af den sydøstlige bred af [[Flensborg Fjord]]. Syd for marineskolens imponerende bygninger, som kaldes ''Det røde slot ved havet'', lå et militært sygehus (Lazarett) og længere inde mod Flensborg by blev der bygget en skole til uddannelse af marinetelegrafister. Neden for ved vandet lå en torpedoskole, som i krigsmarinens tid blev udbygget til en flådebase. Under [[2. verdenskrig]] var den bl.a. hjemsted for tyske [[ubåd]]e.\nMarineskolen i Mørvig blev i de sidste dage af krigen tilflugtsted for den sidste tyske rigsregering. "[[Sonderbereich Mürwik]]''" var fra 3. maj til den 23. maj [] den sidste tyskkontrollerede [[Enklave og eksklave|enklave]] i [[Nazityskland]]. Herfra indledte regeringen under ledelse af storadmiral [[Karl Dönitz]], forhandlinger om [[kapitulation]], der blev underskrevet den 7. maj [] i Reims. [[Det tredje Rige]] ophørte dermed at eksistere. Rustningsminister [[Albert Speer]], [[Hitler]]s efterfølger storadmiral [[Karl Dönitz]], den tyske generalstabschef generaloberst [[Alfred Jodl]] og andre højtstående regerings- og nazipartimedlemmer blev taget til fange den 23. maj 1945.\nHentet fra "https://da.wikipedia.org/wiki/Speciel:MobileDiff/10307492"


Laptop - iStarTips\nTop 6 bedste bærbare computere til virtualisering, du ikke bør gå glip af\nAt finde den bedste bærbare computer til virtualisering er obligatorisk, hvis du forventer et professionelt og præcist output. Generelt har mange it-professionelle brug for en bærbar computer til virtualisering for at udføre deres projektrelaterede opgaver. Med det sagt, hvis du vil... Læs mere →\nTop 8 bedste bærbare computere til regnskabsfolk\n"Bedste bærbare computer til regnskab" er et begreb, der kan defineres på mange forskellige måder. Med andre ord er der flere forskellige aspekter til at adskille den ideelle bærbare computer til regnskab fra resten. I denne artikel har vi… Læs mere →\nTop bedste computere og bærbare computere til animation i 2022\nHvis du er en digital kunstner, der leder efter den bedste pc til animation, er du kommet til det rigtige sted. Denne artikel indeholder vores bedste valg til bærbare computere og computere, der er ideelle til animation, … Læs mere →\nTop bedste Core i5 bærbare computere\nHvad er den bedste core i5 bærbare i dagens marked? Der er så mange produkter under en række forskellige mærker, så det er ekstremt svært at vælge et. I denne guide lister vi dog de bedste i5 ned ... Læs mere →\nBrug de bedste bærbare computere under 2000 dollars og vær tilfreds\nHvis du overvejer at købe og bruge en bærbar computer under 2000 dollars, er mulighederne mange. Dog skal man tage beslutningen omhyggeligt og forsegle aftalen. I starten definer dine behov ... Læs mere →\n[100% ARBEJDE] Hvordan spejles Android til bærbar eller pc?\nAt lære at spejle Android -telefon til bærbar pc kan være meget praktisk i forskellige situationer. I denne guide vil vi forklare stort set alt, der er relateret til processen med spejling af Android -enheder. … Læs mere →\nTop 10 bedste bærbare computere til lærere i 2021\nDe gamle dage var gået, da læreren brugte kridt og en tavle. I dag har de brug for en bærbar computer. Hvis du leder efter de bedste bærbare computere til lærere, så ... Læs mere →\nSådan vises skærmbillede på Lenovo Laptop (Yoga) i Windows\nAt have evnen til at tage skærmbilleder kan være nyttigt. Du kan tilføje disse skærmbilleder til dine præsentationer, selvstudier eller endda for at fange imponerende øjeblikke i videospil. Indtil for nylig var skærmbilleder ikke en primær funktion ... Læs mere →


Dal Bello, Asolo Prosecco Superiore Brut DOCG 20 cl | Sæsonvine.dk\nAsolo Prosecco Superiore Brut DOCG 20 cl\n/ ? ml / Italien, Veneto, Trentino & Friuli-Venezia / sku: 3IT5390001\nMed en blid gæring på 60 dage, skabes der en mousserende vin med fine mousserende perler og behagelige frugtagtige aromaer, af fersken og tropiske frugter, der i munder er friske og behageligt saftige.\nElegance og behagelighed gør denne vin perfekt i kombination med fiskeretter, som appetitvækkere af skaldyr og risotto med rejer, og gør den til den ideelle vin til en middag med stil, eller som en aperitif med lidt snacks eller tapas.\nOm Dal Bello\nProsecco Oro della Regina fra vingården Dal Bello, er et fantastisk eksempel på en Prosecco der kan bruges igennem hele måltidet.\nProsecco Brut er den version, der indeholder mindre sukker i modsætning til ekstra tør og tør og derfor er friskere (syre) og mere egnet til parring med madretter.\nDruerne, der er meget strengt udvalgt, og presses blødt for at bibeholde deres naturlige aromaer. Med en blid gæring på 60 dage, skabes der en mousserende vin med fine mousserende perler og behagelige frugtagtige aromaer, af fersken og tropiske frugter, der i munder er friske og behageligt saftige.\nKærlighed til vin og hvor der kommer fra er det alt dominerende og det vigtigste for Dal Bello familien. Vingården blev grundlagt i midten af halvtredserne af Vittorio Dal Bello, der har videregivet passionen for arbejdet med vin. På de vidunderligt smukke Asolani bakker i det nordlige Italien, finder man Dal Bello, der er beliggende i en af de smukkeste landsbyer i Italien, Asolo, i provinsen Treviso, 200 meter over havets overflade. Det milde klima og den perfekte højde, gør dette generøse land det perfekte sted til at skabe fremragende og elegante vine, både hvide og røde, men også de mousserende.\nI dag er det sønnerne Mario og Antonio, der i deres fars ånd, driver Dal Bello. Den årlige produktion er omkring 600.000 flasker.\nDal Bello modtog en sølvmedalje på den internationale vin konkurrence, Concours Mondial de Bruxelles i 2015 for deres skønne Asolo Prosecco Superiore DOCG Extra Brut - CELEBER.


Gardenia er en plante, der er hjemmehørende i Kina, der hører til Rubiaceae-familien. Den har mere end 100 forskellige arter, som er meget populære i havearbejdsverdenen takket være dens smukke og duftende blomster.\nGardenia er imidlertid også kendt for ikke at være en enkel plante at pleje. Hvis du planlægger at få en af disse smukke planter til dit hjem, skal du ikke lade dig skræmme af vanskelighederne og gå med til denne artikel, hvor vi vil se, hvad der er den største pleje af gardenia .\nVi taler om en stedsegrøn busk med intens og lysegrøn farve, der ikke vokser ud over en omtrentlig meter, hvis den plantes i en gryde, men kan nå større dimensioner på jord eller jord.\nI slutningen af foråret producerer det blomster, der ligner roserne, af hvide toner, meget æstetisk og med intens og behagelig lugt. Der er mange sorter af denne art, nærmere bestemt mere end 100 sorter, så ikke alle blomster ligner meget roser, men generelt er de hvide og aromatiske.\nGardenia-pleje - grundlæggende guide\nDette er den grundlæggende pleje af gardenias derhjemme:\nDet vigtigste krav til gardenia, og derfor det første, vi skal tale om, er, at det er en acidophilic plante . Det betyder, at du har brug for jord med en surere pH-værdi end normalt, i dette tilfælde med en værdi på omkring 5. Hvis planten ikke har et underlag eller en jord med tilstrækkelig surhed, begynder bladene at gulne og planten slutter døende, så det er et uundværligt krav.\nDer er specialforretninger, der sælger sure underlag til acidofile planter, såsom lyng, kastanje eller blond tørv. Derudover vil gardenia forstå, at jorden er rig på organisk stof, så nogle gødning i blandingen anbefales stærkt. Endelig skal jorden eller underlaget tilbyde god dræning.\nDenne plante kan plantes både indendørs og udendørs. Indendørs anbefales det at placere det i et sted i nærheden af et vindue eller en naturlig lyskilde, mens det udendørs er det passende at kigge efter et halvskygge. Husk, at det er en tropisk plante, så frost dræber den, hvis du planter den i haven i koldt vejr.\nVanding af havehavene\nGardenia kræver en konstant, men ikke overdreven kunstvanding. Vand det, når underlaget begynder at være for tørt, men oversvømm det ikke, eller det kan blive angrebet af svampe. Den vigtigste ting her er det anvendte vand: Hvis du vander med vand fra hanen og dit område er rig på kalk, vil dette ændre det sure pH i dit underlag eller din jord. Brug derfor flaske, blødt vand eller endda destilleret vand. Hvis du ikke har adgang til nogen af disse ting, kan du tilføje et par dråber eddike eller citronsaft til det for at gøre det surere.\nBetaling for gardenias\nOm foråret og sommeren kan du befrugte din gardenia en gang om måneden for at forbedre dens vækst og blomstring. Brug gødning til acidofile planter.\nVi anbefaler at bruge organisk gødning, hvorfra du kan finde ud af alt, herunder hvordan man gør det, i denne anden artikel.\nBeskær en gardenia\nI dette aspekt værdsætter gardenia en beskæring af vedligeholdelse om året om vinteren, hvor du renser den for disse blade og grene i dårlig stand. Du kan også drage fordel af at eliminere grene, der krydser hinanden, eller som vokser i uønskede retninger.\nLige efter blomstringssæsonen om sommeren kan en klemme påføres, så planten blomstrer igen i efteråret.\nNår gardenias blomstrer, og hvordan man får dem til at blomstre\nSom vi netop har forklaret, producerer gardenias deres smukke og duftende blomster mellem det sene forår og sommeren . Men hvis du anvender en beskæringsbeskæring efter hovedblomstringen, kan du få den til at producere blomster igen om efteråret, især i varmere klima.\nHvis din gardenia på trods af dette ikke giver en god blomstring, skyldes det sandsynligvis, at nogle af aspekterne af dets pleje ikke behandles korrekt. Hvis du har respekteret alle de plejepunkter, der er forklaret ovenfor i haven, og bor i et meget varmt område, er det, hvad din plante kan have brug for, at sprøjte lidt vand på dets blade på de hotteste dage, selvom du gør det med meget fin sprøjtning for at forhindre, at disse bliver dækket med svampe.\nSkadedyr og sygdomme i gardenia\nDer er to hovedproblemer, som Gardenia har en tendens til at møde. Dette er skadedyr, sygdomme og tilstande i gardenierne, der er hyppigere:\nDen første opstår, når bladene på gardeniaen er gule, når planten ikke findes i en jordsyre nok til det. Som en nødsituation, hvis dette sker med dig, kan du anvende plantegødningen i form af chelat, hvilket vil hjælpe det, mens du løser problemet med forsuring af jorden. Husk, at dette kun er en midlertidig løsning og i intet tilfælde erstatter behovet for en sur jord.\nDet andet er overskydende fugtighed, hvilket får planten til at blive angrebet af svampe. Vand ikke overskydende din gardenia, og gør det kun, når underlaget er tørt.\nPå den anden side er det også almindeligt, at denne plante angribes af bladlus, cochineal eller rød edderkop, skadedyr, der let bekæmpes med pulveriseret kaliumsæbe på planten. Her kan du lære om de bedste hjemmemiddel til at eliminere bladlus og også de bedste måder at eliminere bomulds-cochineal med hjemmemedisiner og -behandlinger.\nHvis du vil læse flere artikler, der ligner Gardenia-pleje, anbefaler vi, at du går ind i vores kategori af dyrkning og plantepleje.


Dansk madspildspioner modtager international pris › Energi og miljø | PackMarkedet.dk - Nyhedsmagasin for emballageindustrien\nAl Gore, Václav Havel, Jane Goodall og nu også danske Selina Juul har fået Ekotopfilm Award prisen for en ekstraordinær indsats. Som bl.a. stifter af bevægelsen Stop Spild Af Mad har Selina Juul i snart 11 år stået i spidsen kampen mod madspild\nSidste uge i Bratislava, Slovakiet, modtog den danske pioner mod madspild Selina Juul den internationalt anerkendte pris, Honour of Ekotopfilm Award.\nPrisen blev indstiftet i 1998 og har til formål at anerkende store nationale og internationale personligheder for fremragende resultater indenfor bæredygtig udvikling, for store gennembrud, for samfundsmæssige eller kulturelle aktiviteter eller for en livslang udvikling af samfundet.\nUSA's 45. vicepræsident blandt tidligere modtagere\nBlandt de tidligere modtagere af Honour of Ekotopfilm Award prisen er USA's 45. vicepræsident Al Gore, den verdenskendte britiske primatolog Dr. Jane Goodall, fhv. præsident for Tjekkoslovakiet og den Tjekkiske Republik, Václav Havel, IKEA's grundlægger Ingvar Kamprad, Fyrst Albert af Monaco og Danmarks daværende miljøminister, Svend Auken.\nEkotopfilm er en international festival for bæredygtige udviklingsfilm og er den ældste filmfestival i verden med fokus på bæredygtighed og miljøbeskyttelse. Festivalen blev etableret i det tidligere Tjekkoslovakiet i 1973. og den anerkender filmskabere, der har bidraget til menneskehedens viden om klima og miljø. Ved at gøre filmskabernes arbejde tilgængeligt for offentligheden ønsker festivalen at skabe opmærksomhed om de mange kritiske miljøproblemer og genere diskussion om bæredygtighed.\n- Det glæder os meget, at Selina Juul har takket ja til at modtage Honour of Ekotopfilm Award prisen. Vi er ikke kun en filmfestival, men også en offentlig platform, som inspirerer og oplyser om bæredygtighed. Madspild er et globalt problem, som mange initiativer verden over kæmper for at ændre på lokalt eller nationalt niveau. Selina er et smukt bevis på, at utrættelig indsats og samarbejde bærer frugt, og hendes ihærdige kamp mod madspild er inspirerende for mange, specielt yngre europæere. Madspild er et aspekt i relation til globalt landbrug, økonomi, klimaændringer, affaldshåndtering og social retfærdighed. Mad bør forbinde folk, og takket være aktivister som Selina kan vi gøre verden til et bedre sted, siger direktør i Ekotopfilm Festival, Peter Lím.\nAl Gore var inspirationen\n- Jeg er meget beæret over at få Honour of Ekotopfilm Award, siger Selina Juul, og fortsætter:\n- Prisen er en stor anerkendelse af Stop Spild Af Mad og Danmarks indsats mod madspild. I en tid med stigende fokus på klima og bæredygtighed er det smigrende, når et lille land som Danmark anerkendes for indsats mod madspild. Jeg vil dedikere prisen til alle Stop Spild Af Mad's frivillige, tilknyttede, samarbejdspartnere og støtter, som sammen med mig har i snart 11 år arbejdet hårdt for et skærpet fokus på madspild både i Danmark og i udlandet. Og for mig er det en helt særlig ære, at Al Gore er blandt de tidligere modtagere af Ekotopfilm Award prisen, eftersom det var ham, der åbnede mine øjne for de globale klimaforandringer. Og dermed inspirerede mig til at etablere Stop Spild Af Mad.\nMadspild er reduceret med 14.000 tons\nStop Spild Af Mad bevægelsen blev stiftet af Selina Juul i 2008 og har eksisteret i snart 11 år. Bevægelsen har bragt fokus på madspild i Danmark og i udlandet - siden 2008 har Stop Spild Af Mad både igangsat, gennemført og medvirket i over 200 lokale, landsdækkende, nationale og internationale projekter, events, kampagner, overskudsmadindsamlinger, analyser, debatter og mange andre aktiviteter i kampen mod madspild i hele værdikæden fra jord til bord, bl.a. i samarbejde med regeringen, EU og FN. Stop Spild Af Mad er i dag Danmarks største organisation mod madspild målt på antal af gennemførte aktiviteter og projekter, antal danske og internationale medieomtaler samt antal af følgere på de sociale medier. H.K.H. Prinsesse Marie har også deltaget i flere af Stop Spild Af Mad's aktiviteter.\nSeneste tal fra Miljø- og Fødevareministeriet viser, at danske husholdninger i årene 2011 til 2017 har reduceret deres madspild med 14.000 tons.


Muskelkramper eller spasmer, Popping eller snapper lyd fra led og stivhed eller nedsat bevægelse | Cercle Blog\nMuskelkramper eller spasmer, Popping eller snapper lyd fra led og stivhed eller nedsat bevægelse\nPosted on december 7, 2021 By admin\tIngen kommentarer til Muskelkramper eller spasmer, Popping eller snapper lyd fra led og stivhed eller nedsat bevægelse\ndine symptomer er til stede i en lang række gastrointestinale tilstande. Nogle gange kan depression være ansvarlig. Hold styr på, hvordan du har det. Hvis du er bekymret for dine symptomer, skal du kontakte din læge.\nankelsmerter og Tendinitis\nmuskelspasmer er ufrivillige muskelsammentrækninger, der kommer pludselig og er normalt ret smertefulde. Dehydrering, anstrengende træning i et varmt miljø, langvarig muskelbrug og visse sygdomme i nervesystemet kan forårsage muskelspasmer. Symptomer og tegn på en muskelspasmer omfatter en akut debut af smerte og en mulig bule ses eller mærkes under huden, hvor musklen er placeret. Forsigtigt at strække muskelen løser normalt en muskelspasmer.\nankelsmerter skyldes ofte en forstuvning eller tendinitis. Sværhedsgraden af ankelforstuvninger spænder fra mild (som kan løse inden for 24 timer) til svær (som kan kræve kirurgisk reparation). Tendinitis i anklen kan være forårsaget af traumer eller betændelse.\nRotatormanchetsygdom er skade på nogen af de fire sener, der stabiliserer skulderleddet. Skulder smerter og ømhed er almindelige symptomer. Rotator cuff sygdomsbehandling afhænger af sværhedsgraden af skulderskaden.\nBone spurs er spidse udvækst af knogler, der udvikler sig i områder med betændelse eller skade. De forekommer almindeligvis på hælen og rygsøjlen og kan være resultatet af reaktiv arthritis, ankyloserende spondylitis eller diffus idiopatisk skelethyperostose. Symptomer omfatter smerte, følelsesløshed og ømhed. Behandlingen fokuserer på at mindske inflammation og undgå re-skade.\nPrevious Post: Navy Federal nbelønnet kreditkort\nNext Post: kortikosteroidinjektioner til Mortons neurom\nNeighborhood Health Center Elisabeth-Elisabeth, NJ, 07206 Articles\nMycoplasma / Mycoplasmosis-Rotteguide Articles\nMocello I 2021: Hvad Siger Mocello-Klientanmeldelser? Articles\nNeighborhood Assistance Program (NAP) Virginia State skattefradrag Articles\nLovers Day Articles\nsubtile tegn din Partner er ulykkelig i dit forhold Articles


AP Pensions generalforsamling udskydes\nDen planlagte generalforsamling den 16. april 2020 udskydes nu som følge af den aktuelle situation med coronavirus/COVID-19.\nAP Pensions årlige generalforsamling, som skulle være holdt den 16. april 2020, udskydes på baggrund af den aktuelle situation med coronavirus/COVID-19.\nDet skyldes, at regeringen den 17. marts iværksatte et forsamlingsforbud for forsamlinger på mere end 10 personer. Det gælder frem til den 30. marts 2020, men det er meget sandsynligt, at forbuddet vil blive forlænget. Samtidig har regeringen givet mulighed for at udskyde generalforsamlinger og indsendelse af årsrapporter, til otte uger efter forsamlingsforbuddet er ophævet.\nDerfor har vi i AP Pension besluttet, at vi udskyder den planlagte generalforsamling, som ellers skulle være holdt den 16. april 2020.\nVi kan endnu ikke sige, hvornår generalforsamlingen vil finde sted, men du kan følge med her eller på hjemmesiden generelt, som vi løbende opdaterer med nyt om, hvordan vi i AP Pension håndterer den aktuelle situation.\nUdsættelsen påvirker ikke valget af delegerede\nUdsættelsen af generalforsamlingen har ingen betydning for valget af delegerede – det fortsætter som hidtil, og valggruppe B2 og B3 kan stadig tildele deres stemmer til en delegeret frem til den 31. marts 2020. Læs mere om valget af delegerede her.


Agrovest har netop indkøbt to ukrudtsstrigler med 12 meters bredde.\nDet behøver ikke at gøre ondt i økonomien at lægge om fra konventionel drift til økologi.\nFor Agrovests vedkommende kunne ejerne dårligt have valgt et bedre år end 2018 for den første høst i den obligatoriske, toårige omlægningsperiode.\nTørken i 2018 gjorde, at prisen var høj på omlægningskorn, der godt må bruges som økologisk foder. Det skyldtes, at markedsudbuddet af økologisk korn var meget lille.\n- Der var vi relativt godt stillet. Der var så stor efterspørgsel på økologisk foder lige på det tidspunkt, da vi lagde om, at økologisk omlægningskorn næsten havde samme høje pris som det økologiske korn. Og det var samtidig med, at vi fik omlægningsstøtten, som jo ellers skal udligne den sædvanlige prisforskel mellem omlægningsafgrøder og økologiske afgrøder. Så det var ok, konstaterer Ulrik Olsen.\nReddet af prishop\nTørken gjorde også indhug i Agrovests eget udbytte af rug, havre, byg, byg-ært, raps og hestebønner.\n- Hestebønnerne høstede kun 1,4 ton pr. hektar. Man kunne se jorden, mens vi kørte og høstede. Så der var meget dårlige udbytter.\nUden omlægningsstøtten havde Agrovest ikke givet et lille overskud i 2018, siger Ulrik Olsen.\n- Fordi vi fik handlet af til nogle gode priser, så kunne vi på trods af de dårlige udbytter gå ud af 2018 uden at have et underskud på driften. Samtidig lå omlægningsstøtten også og holdt hånden under os.\nIndtægten i 2018 ville have været 1.500-2.000 kroner mindre pr. hektar, hvis Agrovest var fortsat med konventionel drift, skønner Ulrik Olsen. Den økologiske omlægningsstøtte – som Agrovest mister fra 2020 - har alene battet med 1.200 kroner i hvert af de to omlægningsår. Imens er det økologiske arealtilskud på 870 kroner pr. hektar.\nSå i stedet for det lille overskud i kraft af den økologiske omlægning, så ville en fortsat konventionel drift have givet underskud på driften i 2018, fortæller Ulrik Olsen.\nHandlede i tide før prisfald\n- Hvis vi var fortsat som konventionelle og manglede 40 procent af vores udbytter, så havde det helt sikkert kostet rigtigt mange penge.\nOvenpå 2018-høsten valgte Agrovest så at handle 2019-høsten på faste kontrakter allerede i efteråret 2018. Og det reddede 2019-regnskabet.\nFor priserne på blandt andet økologisk rug faldt drastisk under høsten på grund af store udbytter og overflod på markedet. Prisfaldet blev så stort, at den økologiske rug landende på nogenlunde samme pris som konventionel rug.\nHar droppet rug for 2020\n- Vi havde forinden i efteråret 2018 handlet 80 procent af alle vores priser af. Da var priserne gode. Så det var rettidig omhu. Samtidig fik vi også etableret afgrøden godt. Så 2019 har også været et rigtigt godt år.\nErfaringen med 2019-prisfaldet fik Agrovest til at sikre sig i markplanerne.\n- Normalt ville vi så 20 procent af markarealet med vinterrug. Men her i efteråret har vi ikke sået en eneste kerne rug. Vi kunne se, at rugprisen var faldet fuldstændig igennem. Og vi kunne ikke lave nogen kontrakthandel i efteråret, fordi markedet er gået fuldstændigt i stå.\nDe to omlægningsårs overskud har – siger Ulrik Olsen - stille og roligt styrket soliditeten i Agrovest, som lige har investeret i fire nye Case-traktorer.


HOTEL SAN MICHELE (Celle Ligure, Italien) - Hotel - anmeldelser - sammenligning af priser - TripAdvisor\nHoteller i nærheden af Hotel San Michele\nRestauranter i nærheden af Hotel San Michele\nAktiviteter i nærheden af Hotel San Michele\nHotel San Michele anmeldelser, Celle Ligure\nSe alle 11 hoteller i Celle Ligure\nNr. 3 af 11 hoteller i Celle Ligure\nVia Monte Tabor 26, 17015 Celle Ligure Italien\nCristoforo Colombo Lufthavn24 km\n2 min.Sjov og leg\nSergio M skrev en anmeldelse\nHotel San Michelesep. 2015\nEt godt ophold foran havet\nDette sted er perfekt til en familie tur. Jeg tilbragte 3 dage med min datter og vi var meget glade for det. Personalet er professionelle og venlige. Morgenmadsbuffeten er god. Den faste menu restaurant er af god kvalitet til en bestemt pris.\nKees K skrev en anmeldelse\nHotel San Michelejul. 2013\nVi boede på dette hotel i 3 nætter, og vi nød det grundigt. Personalet på hotellet, fra receptionen til spisesalen og rengøring, alle var mere end venlige og villige til at hjælpe. Værelserne var meget rene og kølige, på grund af de gode aircon. Badeværelset er forældet.…\nPepsy1712 tilføjede et billede\nLUCA C tilføjede et billede\nHotel San Micheleaug. 2017\nMarcoRosalba tilføjede et billede\nHotel San Michelemaj 2017\nEleonora B stillede et spørgsmål\nHotel San Michelejun. 2018\nSvar fra Cornelia S\n97 $ - 524 $ (Baseret på gennemsnitspriser for et standardværelse)


Norman Conquest Facts, Worksheets & Battle Information for Kids - Historie, Samfundsfag\nNorman Conquest fakta og arbejdsark\nDen sidste angelsaksiske konge af England, Edward the Confessor, formåede ikke at fremstille en mandlig arving, før han døde. Det gav plads for den normanniske invasion ledet af hertug Vilhelm II af Normandiet, senere kendt som Vilhelm Erobreren. Se faktafilen nedenfor for mere information om Norman Conquest eller alternativt download vores omfattende arbejdsarkpakke til brug i klasseværelset eller hjemmemiljøet.\nEdward Confessor var en søn af kong Ethelred II og Emma, datter af Richard II, hertug af Normandiet. Han blev konge af England fra 1042 til 1066. I 1045 giftede den nye konge sig med Edith, datter af Godwine, jarl af Wessex.\nI 1066, mens Edward lå på dødslejet, udnævnte han sin svoger Harold Godwineson til at være hans efterfølger. Harold arvede derefter sin fars magt og indflydelse. Han blev kendt som kong Harald II.\nNogle beretninger siger, at før udnævnelsen aflagde Harold en ed om troskab med Vilhelm II, at han vil sikre hertugens krav på tronen engang i 1051.\nKong Harold II's bror, Tostig, konspirerede med kongen af Norge, Harald III for at gøre krav på tronen gennem invasion. Kong Harold II stod over for udfordringer, da hans bror begyndte at angribe de sydlige og østlige områder af England.\nOtte måneder efter sin regeringstid kæmpede Harold II med Harald III og Tostig ved Stamford Bridge. Det lykkedes ikke for angriberne og døde i kongens hånd.\nMens Harold II fejrede sejren ved slaget i Stamford Bridge, forlod han Englands sydkyst ubevogtet.\nPå den anden side søger Vilhelm Erobreren det normanniske aristokratis og Kirkens godkendelse til en invasion.\nDen 28. september landede William med 4.000-7.000 riddere i Pevensey og gik videre til Hastings.\nVed daggry af den 14. oktober stod Harold II's 7.000 udmattede mænd over for kampen mod William, nu kendt som slaget ved Hastings.\nIfølge Bayeux-tapetet blev Harold II dræbt af en pil i øjet.\nSenere på aftenen marcherede William sin vej til London, da han nåede Berkhamsted. Flertallet af de engelske ledere underkastede sig ham.\nI december 1066 blev Vilhelm Erobreren kronet i Westminster Abbey som den nye konge af England.\nWilliams regeringstid blev alarmeret med oprør. En af dem var i Northumbria mellem 1069-70.\nVirkningerne af invasionen\nDen normanniske invasion af England førte til den intakte forbindelse med Frankrig. Normannerne introducerede også begrebet jordbesiddelse og militærtjeneste. Engelsk aristokrati stod over for en revolutionær forandring med hensyn til social rangering. Den sociale klasse var opdelt i få normanniske høvdinge og lejere, der holdt len gennem riddertjeneste. Villeins, cottars og livegne omfattede den lavere klasse.\nWilliam fortsatte med at bruge den traditionelle angelsaksiske lov, da det var et højt organiseret retssystem. På den anden side blev den normanniske retssag ved kamp føjet til de gamle saksiske prøvelser, som praktiseres af englænderne.\nReligiøst erstattede William de angelsaksiske biskopper undtagen Wulfstan af Dorchester med normanniske biskopper til at lede den engelske kirke. Han tilsluttede sig også kirkeråd og støttede lovgivning mod gejstlige ægteskaber og simoni.\nMange af de engelske familier flygtede til Irland og Skotland, inklusive Godwineson-familien, mens nogle slog sig ned langs den byzantinske grænse.\nDet oldengelske sprog i den engelske herskende klasse blev fortrængt med det anglo-normanniske sprog af gammelfransk oprindelse. At forlade litteraturen forgæves.\nNorman Conquest Arbejdsark\nDette bundt indeholder 11 klar-til-brug Norman Conquest-arbejdsark som er perfekte til studerende, der ønsker at lære mere om den normanniske invasion af England. Normannerne introducerede først begrebet embedsperiode og militærtjeneste. Det var også i denne periode, hvor det engelske aristokrati stod over for revolutionære ændringer med hensyn til sociale klasser.\nFakta om Norman Conquest\nVirkninger af erobring\nSlag ved Hastings\nNorman Conquest Facts & Worksheets: https://kidskonnect.com - KidsKonnect, 24. august 2017\nLinket vises som Norman Conquest Facts & Worksheets: https://kidskonnect.com - KidsKonnect, 24. august 2017\nhvad er kris jenner pigenavn\nhvad er samuel l jacksons mellemnavn


Vi søger en engageret Ejendomsadministrator med flair for tal, Humanizer | Ofir.dk\nVi søger en engageret Ejendomsadministrator med flair for tal\nVores kunde har mange opgaver og søger derfor endnu en spiller på holdet.\nDe plus 50 ejendomme som kunden administrerer ligger fortrinsvis i Københavns Omegnskommuner. Virksomheden har en ung organisation, som løbende udvikler sig og vækster. Vi søger derfor en dygtig Ejendomsadministrator som kan arbejde selvstændigt og struktureret.\nØnsker/krav til din profil:\nDu skal have flere års erfaring inden for administration af både bolig fortrinsvis af erhvervslejemål.\nDu skal have erfaring med at arbejde tæt sammen med arkitekter, revisorer, advokater samt byggerådgivere.\nDet vil være rigtig fint hvis du har en god indsigt i ejendomsmarkedet for erhvervsejendomme, hvis ikke vil du helt sikkert få det i dette job.\nDerudover interesse for drift og service af erhvervsejendomme.\nDu skal være dygtig til at sætte dig ind i nye it programmer, og som minimum have godt kendskab til Unik Bolig 4 samt Office pakken.\nDu skal have flair for tal og regnskab.\nDeltagelse i den daglige administration af erhvervslejemål\nDaglig administration af 75 boliglejemål\nUdarbejdelse af lejekontrakter, flytteafregninger og forbrugsregnskaber\nHåndtering af opsigelser og fraflytninger\nBogføring af daglige udgifter\nBesvarelser af henvendelser fra lejer samt leverandører på mail og telefon.\nVirksomheden lægger stor vægt på den personlige udvikling og tilbyder derfor blandt andet løbende kompetenceudvikling samt relevant uddannelse.\nLøn efter kvalifikationer samt mange personalegoder. Blandt andet Frokost/frugtordning, fitnesskort, massageordning, pension-og forsikringsordning samt sundhedsforsikring.


Fleksjob | HORESTA\nNår en medarbejder har en begrænset arbejdsevne på grund af en sygdom\nARTIKEL30-12 - 2020\nHvad er en fleksjobber En fleksjobber er en medarbejder, der på grund af en sygdom har en begrænset arbejdsevne, og som jobcentret har visiteret til at kunne komme i fleksjob. Arbejdet tilrettelægges ud fra, at medarbejderen har beho...\nMå man opsige en fleksjobber?\nMan skal være opmærksom på, at man oftest ikke bare kan opsige en fleksjobber. Det gælder også selvom jobcentret tit oplyser, at en fleksjobber ”bare kan opsiges”.\nÅrsagen til, at en person er i et fleksjob skyldes, at medarbejderen har en nedsat arbejdsevne på grund af en kronisk eller langvarig sygdom, hvilket er det, som karakteriserer et handicap. Medarbejdere med et handicap er særligt beskyttet i forhold til opsigelse. Det er en konkret vurdering, hvorvidt medarbejderens sygdom udgør et handicap. Medlemmer af HORESTA opfordres til at kontakte HORESTA’s callcenter for nærmere rådgivning om eventuelt opsigelse af en flexjobber.\nKan man ændre timerne for en fleksjobber?\nJa, det kan man godt, men jobcentret skal ind over, da det har betydning for den supplering af lønnen, som fleksjobberen får fra jobcentret. Yderligere anbefales medlemmer af HORESTA at kontakte HORESTA’s callcenter herom.\nHvilken løn skal en fleksjobber have?\nEr virksomheden omfattet af en overenskomst, hvor fleksjobberens arbejde falder ind under, skal fleksjobberen have de samme vilkår som i overenskomsten. Er virksomheden ikke omfattet af en overenskomst, skal man tage udgangspunkt i den sædvanlige overenskomst for fagområdet.\nKan en medarbejder, der allerede er ansat i virksomheden, blive fleksjobber?\nEr medarbejderen allerede ansat i virksomheden, kan han/hun først ansættes i et fleksjob, når han/hun har været ansat på særlige vilkår i mindst 12 måneder.\nPå overenskomstområder, hvor der i overenskomsten findes såkaldte ”sociale kapitler”, skal medarbejderen først ansættes efter overenskomstens sociale kapitaler. Sådanne regler findes ikke i hovedoverenskomsten mellem HORESTA og 3F.\nVirksomheden skal dokumentere, at der er gjort et reelt forsøg på at etablere et vedvarende ustøttet job på særligt skånsomme vilkår før, der kan etableres et fleksjob. Parterne skal derfor lave en beskrivelse i ansættelseskontrakten af fleksjobberens skånebehov, herunder hvilke konkrete skånehensyn og initiativer, som parterne har aftalt for at imødekomme medarbejderens skånebehov. Virksomheden skal dokumentere, at disse initiativer og skånehensyn er opfyldt.\nKravet om de 12 måneders ansættelse på særlige vilkår gælder ikke, hvis det er åbenbart formålsløst – f.eks. fordi medarbejderen har været udsat for en alvorlig arbejdsskade eller pludselig bliver ramt af en alvorlig sygdom.\nKan man få en kommende medarbejder i virksomhedspraktik inden de starter i fleksjob?\nJa, det kan være en god idé, at få en kommende medarbejder i virksomhedspraktik, inden man ansætter i et fleksjob. Det giver virksomhed og fleksjobber mulighed for at se hinanden an og afstemme forventninger, inden man indgår en aftale om fleksjob.


Vi er ved at lave ny hjemmeside til Aarhus 1900 A/M. Allerede nu er medlemsadministrationen flyttet til den nye side. Læs om dette her.\nDu finder den nye side på adressen http://1900am.memberlink.dk\nSiden har 2 forsider - Den officielle forside, som henvender sig til alle eksterne interessenter, og Medlemsforsiden som henvender sig udelukkende til klubbens medlemmer. Det er denne side du møder når du logger på den nye side. Siden kan sættes til at huske dit login, så den altid åbner på Medlemsforsiden. Når man er logget på, får man adgang til Medlemsintra menuen, hvor det er planen at alle interne funktioner kan nås af medlemmerne.\nNæste skridt er opbygning og ibrugtagning af holdsider. Holdsider er dedikerede sider til de enkelte hold/grupper, hvor de har mulighed for trænings og aktivitetskalender, egen opslagstavle og medlemsgalleri mm. For at få glæde af holdsiderne, skal du som medlem lave holdtilmelding. Menupunktet til Holdtilmelding finder du på Medlemsforsiden.\nDen gamle side lever lidt endnu. Tilmelding til tilskudsløb og officialopgaver sker stadig på den gamle side et stykke tid endnu. Det er planen at disse funktioner oprettes på den nye side i løbet af efteråret.\nEfter sommerferien vil vi flytte denn nye side over på adressen www.1900am.dk. Når dette er på plads, så er den nye side officielt taget i brug, og herefter indføres der mulighed for kortbetaling på siden. Det er planen at kontingentopkrævningen primo 2016 kommer til at ske via kortbetaling. Der kan oprettes korttræk, så kontingenten trækkes automatisk.


Skorsten skal fange CO2: Kan genanvendes til alger eller flybenzin | Indland | DR\nSkorsten skal fange CO2: Kan genanvendes til alger eller flybenzin\nCO2-fangst er en kendt teknologi, og flere eksperimenterer rundt om i verden.\nDen 4. oktober i år åbnede Amager Bakke for skiløb på taget. Amager Bakker hører til Amager Ressource Center. (Foto: Sarah Christine Nørgaard © Scanpix)\n10. okt. 2019 kl. 19.45\nOsen fortsætter med at ryge fra store ovne hos danske industrivirksomheder.\nFor på trods af klimamål og grønne planer har de 95 største udledere af CO2 i dansk industri øget deres udledning med 17 procent. Det er sket i løbet af de seneste fem år.\nFra skorsten til flyvemaskine\nNår CO2 bliver fanget, køles den ned og sættes under pres.\nPå den måde bliver den til væske, som gør den nemmere at transportere.\nTilføjer man blandt andet grundstoffet Brint til væsken, kan det blive til flybenzin.\nDen fangede CO2 kan også sendes tilbage til undergrunden, hvor CO2 kommer fra.\nEller CO2 kan anvendes som basis for at dyrke alger, der kan blive til proteiner og dyrefoder.\nKilde: Jacob Simonsen\nEn af dem er fabrikken Aalborg Portland, og ifølge direktøren, Michael Lundgaard, arbejder fabrikken på at blive grønnere. Men han mener også, at de er underlagt begræsninger, da der udledes meget CO2 i produktionen af cement.\nDerfor kan det ifølge direktøren være, at hele branchen skal kigge mod nye teknologier.\n- Vi kommer til at stå tilbage med en CO2-udledning i cementproduktionen på globalt plan, som måske kan løses ved at fange CO2, sagde han til P1 Morgen tidligere på dagen.\nSpørger man lektor Philip Loldrup Fosbøl fra DTU Kemiteknik er teknologien her allerede. Det er en ung og dyr teknologi, og er derfor mest rettet mod større virksomheder. Men den kan overføres til fabrikker som Aalborg Portland, lyder det fra lektoren.\n- Men den bliver ikke brugt, for det handler om pris i sidste ende, siger han.\nPhilip Loldrup Fosbøl har beskæftiget sig med CO2-indfangning i godt 15 år, og her kommer han med svar på, hvordan forbrændningsanlæg og industri kan fange luftarten, der volder klimaet problemer.\n(ARKIV) Det er en kendt teknologi at fange CO2 med filter. (Foto: TOBIAS SCHWARZ © Scanpix)\nCO2-indfangning kaldes også carbon capture. Og du kan godt lade nettet og støvsugeren ligge. For at fange CO2 skal du i stedet have fat i et filter. Men processen med at fange CO2 er dyr.\nNår et kraftværk brænder kul, olie og gas for at skabe varme til din bolig, udleder de CO2. For at fange det, indsætter de groft sagt et stort filter, som renser luften, der så kommer ud på den ande siden uden CO2.\nIfølge Philip Loldrup Fosbøl er flere lande allerede igang med at eksperimentere.\n- CO2-fangst eksisterer ude i verden og er en teknologi, man ser i USA, Canada og Norge. Det er de første skridt, der er taget, så der er stadig mange at tage endnu, siger han.\nGør vi det i Danmark?\nRundt om i verden eksperimenterer flere med at fange CO2. I Danmark er forbrændningsanlægget Amager Ressource Center et eksempel.\nI september sendte de en ansøgning om at få et anlæg, der kan fange CO2, og ifølge ressourcecenterets direktør, Jacob Simonsen, er deres plan at have et anlæg, der er i drift i 2025.\n- I første omgang vil vi etablere et pilotanlæg. Men når det hele står færdigt, skal et fuldskalaanlæg kunne trække 90 procent af vores totale potentiale, siger han.\nNår CO2'en er fanget skal den fryses ned og sættes under pres og komme til gavn et andet sted. Det kan være som alger eller flybenzin. Det er vigtigt for direktøren at finde grønne løsninger, da samfundet stadigvæk har behov for et sted at sende sit affald til.\n- Den dag, hvor alt du køber, kan genanvendes helt uproblematisk og blive ved med det i en uendelighed, skal man ikke have affaldsenergianlæg. Men vi bliver nødt til at være her, så længe varerne og produkterne ser ud, som de gør, siger Jacob Simonsen.\nOlieproducenter kan udnytte teknologien til at holde dem selv i live, mener lektoren . (Foto: Lucy Nicholson © Scanpix)\nSelv om Philip Loldrup Fosbøl, der er lektor fra DTU, mener, at CO2-fangst kan løse alt, mener han også, at der er risiko for, at teknologien kan blive udnyttet.\n- CO2-fangst kan desværre bruges af alle de industrier, der producerer fossil energi som kul, olie og gas. Så bliver det brugt på den forkerte måde med henblik på at forlænge den fossile sektors levetid, siger han.\nMed det mener han, at olieproducenter kan blive ved med at producere olie uden at udlede CO2, da de benytter teknologien til at fange det.\n- Det er vigtigt, man kun bruger CO2-fangst til de industrier, der ikke har andre muligheder. Det kan eksempelvis være cementsektoren, siger Philip Loldrup Fosbøl.\nEr CO2-fangst løsningen?\nAmazonas var i sommer ramt af skovdød og brande. (Foto: Bruno Kelly © Scanpix)\nVed at fange CO2 kan både vores luft og klima blive bedre, lyder det fra DTU-lektoren, som henviser til, at FN's klimapandel mener, at CO2-indfangning er nødvendig.\nMen det er ikke ensbetydende med, at vi har fundet den helige gral.\n- Man skal huske på, at det er en del af løsningen. Der er andre store CO2-udledere i vores samfund som blandt andet landbrugssektoren og vores transport. Så det er ikke kun industrien - det er os allesammen, siger Philip Loldrup Fosbøl og pointerer, at alle klimaproblemerne ikke blive løst ved at gøre industrien grønnere.


SPEED FLOOR ABC - C-plade - mulighed for arbejdstegning og projektering\nHULKEHLFRÆSER - CMT FRÆSEJERN - til nedfræsning af Ø 16 gulvvarmerør\nHULKEHLFRÆSER - CMT FRÆSEJERN\nTil nedfræsning af Ø 16 rør\nSPEED FLOOR ABC - GULVVARMESYSTEM\nmed vendeplader og tilgangsspor!\nSPEED FLOOR A1 - vendepladen med tilgangsspor\n• 2420 x 620 x 22 mm (LxBxH)\n• A-vendeplade med af- og tilgangsspor\n• En plade til maks. 4 C-plader\n• Pladen dækker 1,44 m2 (nettomål)\n• Til renoveringsopgaver og nybyggeri\n• Velegnet til strøkonstruktioner\nKØB DEN STABILE VENDEPLADE\nBemærk gulvvarmesystemets store vendeplader (dim. 2420 x 620 x 22 mm). Netop størrelsen og bredden af vendepladerne gør at systemet er yderst stabilt, sammenlignet med tilsvarende spånpladesystemer.\nKOMPLET GULVVARMEPAKKE MED DET HELE\nKøb en komplet gulvvarmepakken inkl. varmefordelingsplader, gulvvarmerør, vendeplader med tilgangsspor og, mod en mindre ekstra betaling, en grundig udført arbejdstegning, som sikre dig et velfungerende gulvvarmesystem.\nSystemet passer til dig, som ønsker en moderne bolig, som hurtigt og effektivt reagerer på skiftende vejrlig. Det bidrager væsentligt til boligens varmekomfort, da dets hurtige reaktionshastighed gør, at rumtermostaterne virkelig kan nå at få indflydelse på den ønskede rumtemperatur.\nARBEJDSTEGNING, PROJEKTERING OG EN KOMPLET GULVVARMELØSNING\nNår du køber et ABC gulvvarmesystem hos os, kan du, hvis du ønsker det, modtage en AutoCad-/arbejdstegning, som er udarbejdet på vores tegnestue. Tegningen visualiserer tydeligt de enkelte gulvvarmekredses spormønster samt angiver deres antal og længde, sådan at systemet, efter færdiggørelse, er klar til tilslutning og indregulering, enten af os eller af en selvvalgt VVS-installatør. En gulvvarmeløsning fra os, bliver altid grundigt gennemgået af en konstruktør. En gennemgang som sikrer dig, at projekteringen bliver helt som den skal være.\nSAMKØBSRABATTEN ER EN DEL AF PAKKEN\nVed køb af ABC-systemet giver vi en ikke kun en god samkøbsrabat på styresystemet, men også på andre byggematerialer til dit gulvvarmeprojekt.\nLØBENDE BYGGERÅDGIVNING - ER EN DEL AF DEN GODE PRIS\nHvis du skulle have behov for det, kan du også, hos os, for hjælp til at finde den konstruktionsløsning, som passer bedst til netop din bolig.\nKontakt os venligst for at høre mere om dine muligheder.


Naturklumme - dybhavets hemmeligheder | DYK\n- dybhavets hemmeligheder\nDet er koldt, mørkt, ubarmhjertigt og der lever mærkværdige væsener, som mest af alt ligner monstre fra science-fictionfilm. Dybet gemmer stadig på mange hemmeligheder, som kun de færreste – eller slet ingen – kender til. Derfor fået har dybhavet i marinbiologiske kredse fået kælenavnet det indre univers.\nLever under sultegrænsen\nSolens stråler trænger ikke langt ned i de store verdenshave. Faktisk er det kun et ganske tyndt lag vand i de øverste vandmasser, som er under indflydelse af livgivende lys fra solen. Fra omkring 300 meters dybde og resten af vejen ned, er der altid mørkt som natten.\nAlligevel lever millioner af dyr i dybet. Langt de fleste af dybhavets fødekæder er helt afhængige af at få føde fra de øvre vandmasser, hvor primærproducenterne (alger og bakterier) producerer kemisk bunden energi ved hjælp af fotosyntese.\nNår alger og andre fotosyntetiserende organismer dør, så synker de ned i mørket, hvor de bliver ædt og nedbrudt. Maden drysser med andre ord ned som sne fra himlen. Man har ved forsøg opdaget, at døde alger kan synke med en hastighed på op mod 500 meter i døgnet.\nUden den konstante forsyning af mad fra de øvre vandmasser kunne store dele af livet i dybhavets mørke ikke eksistere. De fleste af de synkende partikler bliver ædt, før de når langt ned, og kun omkring fem procent når hele vejen ned til de dybeste dele af havet. Med andre ord har en organisme sværere ved at skaffe føde, jo længere nede i dybets mørke, den lever. Af samme grund falder antallet af fisk og andre organismer drastisk efterhånden som dybden øges.\nForskere har estimeret, at der typisk er fem til ti gange så få organismer på 500 meters dybde og muligvis 100 gange færre organismer på 4000 meters dybde, end der er i havets øvre vandmasser.\nNaturens sidste hemmeligheder\nEndnu ligger store dele af verdenshavene hen som enorme, uudforskede områder og disse steder gemmer stadig på hemmeligheder. Det er ikke mange år siden, at et forskerhold kortlagde et af sidste århundredes største overraskelser, nemlig et rigt, selvforsynet samfund af organismer, som trivedes på stor dybde og helt uden lys. Den livsnødvendige energi til dette samfund, der findes i særligt aktive vulkanske områder i dybhavet, kommer fra jordens indre i form af svovlforbindelser. Energien fra jordens indre erstatter med andre ord solen som kilden til livet. Opdagelsen var bl.a. revolutionerende, fordi man på det tidspunkt ikke troede, at liv kunne eksistere uden lys.\nDer er flere årsager til, at man ikke påbegynder en detaljeret udforskning af dybhavet i alle verdenshavene, men hovedårsagen er økonomisk. Det er ganske enkelt for dyrt at forske i dybhavet. Det koster 100.000 kroner (eller mere) i døgnet at drive et videnskabeligt fartøj, og kun de færreste forskningsresultater fra dybhavet kan betegnes som økonomisk vigtige.


Mødedato: 07-10-2019 08:30:00\nGodkendt med bemærkning om at pkt. 174 udgår.\nBasisbudget 2020 - 2023 for Teknik- og Miljøudvalget\nTidligere politiske beslutninger der ikke er medtaget i budgettet for 2020 og/eller overslagsår\nBasisbudget som udmeldt af Økonomiudvalget i april måned 2020 – tilrettet med reguleringer i pris- og lønindeks\nKorrektioner for tidligere politiske beslutninger\nLov- og cirkulærprogrammet\nAndre tekniske korrektioner\nTeknik- og Miljøudvalgets samlede ændring udgør -0,610 mio. kr. i budget 2020.\nMed godkendelse af ovenstående budgetramme, er denne udgangspunktet for de videre politiske forhandlinger om bidrag til råderum og eventuel imødekommelse af drifts- og anlægsønsker.\nat det korrigerede basisbudget for 2020 på 87,403 mio. kr. indgår i den videre politiske behandling af budget 2020-2023\nForeløbig budgetramme TMU\nTakster 2020 for Rønbjerg, Hvalpsund og Løgstør havn\nSagsbeh.: Anette Ervolder\nForslag til takster gældende for kommunale havne i 2020.\nEfter gældende kompetencefordeling skal ændring af havnetakster godkendes i Teknik - og Miljøudvalget.\nForvaltningen fremlægger forslag til takster gældende for 2020.\nDe foreslåede takster er for fastliggere forhøjet med 2,3 % i forhold til 2019, svarende til prisfremskrivningen af indtægsbudgetter rundet ned eller op til hele 10ère.\nMed de foreslåede prisstigninger forventes det, at indtægsbudgettet på 1,905 mio. kr. kan realiseres.\nat vedlagte forslag til havnetakster for 2020 godkendes.\nTil næste udvalgsmøde gives en orientering om sammenlignelige priser.\nKirsten Moesgaard ønsker, at der udarbejdes sammenlignelige tal og arbejdes hen mod ensartede priser og service i kommunens lystbådehavne.\nTakster 2020 Hvalpsund, Rønbjerg og Løgstør Havn\nVesthimmerlands Flyveplads - ændringer af takster 2020\nGodkendelse af takster gældende for Vesthimmerlands Flyveplads i 2020.\nTakstniveauet fra 2019 ønskes fastholdt dog med en stigning på 2,3 %, svarende til det indtægtsbudgettet fremskrives med.\nStartafgift - Indenrigs\nStartafgift årskort – kun indenrigs\nTilkald/melding til Skat\nTilkald/melding til Politi\nTilkald af inspektør\nSalg af AV-gas – Tillæg til indkøbsprisen\nManglende betaling af startafgift\nIndtægter fra start- og landingsgebyr er budgetteret med 27.135 kr. i 2020. Dette budget forventes indfriet med de foreslåede takster.\nat ovenstående forslag til takster for 2020 godkendes.\nOperationsprisliste til teknisk udvalg 2020\nAdministrationen indstiller 2. september 2019, pkt. 154:\nTeknik- og Miljøudvalget, 2. september 2019, pkt. 154:\nAdministrationen har vurderet mulighederne for de eksiterende detailhandelsforretninger i området set i forhold til plangrundlaget. I den nuværende situation åbnes der op for, at der kan etableres detailhandelsforretninger i stort set hele det udtagede detailhandelsområde. Dermed kan der etableres nye butikker, og der kan ske udvidelse af eksisterende butikker i området. Såfremt der udarbejdes en ny lokalplan for hele det udtagede detailhandelsområde, vil der ikke kunne åbnes op for hverken nye butikker eller udvidelse af eksisterende butikker.\nEfter at have drøftet situationen nærmere, er det administrationens vurdering, at der over tid vil ske en naturlig udvikling, som vil bevirke, at nye butikker i stigende grad vil søges etableret i området omkring Rådhuscenteret - altså inden for den nye detailhandelsafgrænsning. I Rådhuscenteret og området omkring er der gode parkeringsforhold tæt på butikkerne og kort afstand mellem de enkelte butikker.\nFor det udtagede detailhandelsområde er det vurderingen, at der i en mellemliggende periode i nogle tilfælde kan opstå et behov for, at eksisterende butikker udvider. Det er derimod ikke vurderingen, at der i stort omfang vil blive søgt om tilladelse til at etablere nye butikker i det udtagede detailhandelsområde.\nPå denne baggrund er det administrationens anbefaling, at man vælger at bevare de nuværende lokalplaner på det udtagede detailhandelsområde, således at det fortsat vil være muligt at udvide eksisterende butikker i området. Såfremt at der igen skulle blive ansøgt om tilladelse til etablering af nye butikker, er det anbefalingen, at dette - i lighed med Netto - bliver mødt med et forbud efter planlovens § 14 med henblik på at udarbejde en ny lokalplan, som ikke muliggør detailhandel.\nAdminstrationen vil på mødet fremlægge sagen.\nat der ikke igangsættes udarbejdelse af lokalplan for den resterende del af det udtagede detailhandelsområde, som tidligere besluttet på mødet den 2. september 2019.\nDer belv afholdt åstedsforretning den 5. april 2019 med den berørte grundejer.\nI forsættelse af vedtagelsen af tillæg nr. 23 til Spildevandsplan 2012-2020 kan Byrådet med hjemmel i Miljøbeskyttelseslovens § 58 beslutte at ekspropriere de dertil nødvendige servitutter og arealer.\nNavngivning af vej - Lars Larsens Vej\nKommunen har modtaget en henvendelse fra Himmerlands Golf & Spa Resort om at ændre vejnavnet Centervej ved Himmerland Golf og Spa Resort til Lars Larsens Vej.\nDer er fremkommet en henvendelse fra Himmerlands Golf & Spa Resort om at ændre vejnavnet Centervej til Lars Larsens Vej.\nLars Larsen har haft en afgørende betydning for at Himmerland Golf og Spa Resort har udviklet sig til det, som det er i dag, samt at Made in Denmark golfturneringen afholdes i Gatten.\nDer er 3 husnumre, som skal skifte vejnavn i deres adresse. De har alle relation til Golfcenteret.\nVejnavnet skal endelig kontrolleres af Styrelsen for Dataforsyning og Effektivisering, og ejerne til de berørte adresser skal høres.\nEt gadenavneskilt. Udgiften afholdes af driften.\nat Centervej ændres til Lars Larsens Vej.\nHøring - Miljøscreening Råstofplan 2020\nRegion Nordjylland har sendt afgrænsningsrapport for miljøvurdering af Råstofplan 2020 og miljøscreening for ny råstofgrav Blære Nord i høring.\nHøringsfrist er den 29. oktober 2019.\nRegion Nordjylland har besluttet, at der skal laves en Råstofplan 2020 til afløsning af Råstofplan 2016. Der skal i den forbindelse laves en vurdering af mulige indvirkninger på miljøet.\nDer er indkommet et forslag fra en indvinder om, at der udpeges et nyt graveområde vest for det eksisterende graveområde Blære Nord vest for Blærevej.\nVesthimmerlands Kommune har indsendt forslag om, at noget af råstofområdet ved Farsø udtages af planen, for at sikre mulighed for udvidelse af industriområdet mod øst.\nDet er forvaltningens vurdering, at forslaget til ny råstofgrav kan indarbejdes i kommuneplanen. Hensyn til natur og miljø (grundvand, støj, støv og vibrationer) kan sikres med vilkår i en endelig indvindingstilladelse.\nHvis miljøvurderingen viser, at der kan være indvinding på arealet ved Blære uden væsentlig indvirkning på miljøet, så vil Vesthimmerlands Kommune være sikret lokal forsyning med sand og grus i en længere årrække.\nEt eventuelt nyt graveområde skal indarbejdes i kommuneplanen ved den næste revision.\nForvaltningen deltager i et møde med regionen den 8. oktober 2019, hvor Råstofplan 2020 diskuteres.\nEndeligt forslag til Råstofplan 2020 vil senere blive sendt i høring.\nLov om miljøvurdering af planer og projekter.\nat Vesthimmerlands Kommune ikke har bemærkninger til, at Region Nordjylland udarbejder en miljøvurdering for Råstofplan 2020\nBlære Nord udvidet\nOrientering - Offentlige toiletter\nPå baggrund af henvendelse hvor det ønskes, at Vesthimmerlands Kommune overtager den daglige vedligeholdelse af en toiletbygning, gives en orientering om, hvorledes de offentlige toiletter driftes.\nPå møde i Teknik- og Miljøudvalget den 12. april 2010 tiltrådte Teknik- og Miljøudvalget administrationen indstilling vedrørende besparelser på offentlige toiletter.\nDet førte blandt andet til, at nogle toiletter blev lukket, og nogle toiletter blev overdraget til foreninger mv.\nSåfremt der på et tidspunkt træffes beslutning om at overtage den daglige vedligeholdelse, vil det medføre forøgede driftsomkostninger.\nKirsten Moesgaard ønsker ensartet service i hele kommunen vedrørende offentlige toiletter.\nToiletoversigt - Offentlige toiletter\nOffentlige toiletter i Vesthimmerlands Kommune - kort\nOrientering - Skrivelse fra organisationen Danske Vandløb\nFølgeskrivelse fra organisationen Danske Vandløb til efteretning.\nDanske Vandløb har sendt en følgeskrivelse til kommunernes politiske udvalg, der har ansvar for vandløb og vedligeholdelse af vandløb.\nFølgeskrivelsen er vedlagt af en tjekliste for at klæde ålaug og bredejere på, så de kan sikre, at de kommende regulativer overholder de gældende krav.\nForvaltningen har følgende kommentarer til følgeskrivelsen og tjeklisten:\nDanske vandløb anfører, at konsekvenserne af den pågåede klimaforandring bør indtænkes i dimensioneringen af vandløbenes vandafledning, ligesom der skabes plads til vandrammedirektivets krav om at sikre "god økologisk tilstand.\nDer er ingen tvivl om, at klimaforandringer giver anledning til ændringer i afstrømningsmønstrene, men forvaltningen vil gerne påpege, at der ikke er lovhjemmel i nuværende vandløbslov til klimasikring af vand fra oplandet ved en regulativrevision.\nDanske Vandløb forventer ikke en ny vedtaget vandløbslov før tidligst 2022.\nDanske vandløb anfører, at vandløbsloven fra 1983 var en "ren vandløbslov", der skulle sikre, at vandløbene kom af med vandet, sikrede drænsystemerne, og hindrede tabsgivende oversvømmelser.\nForvaltningen vil gerne påpege, at vandløbsloven nr. 302 af 9. juni 1982 har samme formålsparagraf som vandløbsloven har i dag, hvor formålsparagraffen §1 stk. 2 indeholder bestemmelsen om, at afledning af vand skal ske under hensyntagen til de miljømæssige krav til vandløbskvaliteten.\nDanske vandløb anfører, at det oprindeligt inden kommunalreformen var amterne der stod for revision af vandløbsregulativer.\nForvaltningen vil gerne påpege, at selv inden kommunalreformen stod amterne for revision af vandløbsregulativer for amtsvandløbene, og kommunerne stod for revision af vandløbsregulativer for de kommunale vandløb.\nTjeklisten tager udgangspunkt i Miljøstyrelsens cirkulære af 20. juli 1984, hvor cirkulærets standardregulativ kan anvendes som en slags tjekliste ved udarbejdelse af nye regulativer.\nForvaltningen har ingen bemærkninger til tjeklisten fra danske Vandløb, men hæfter sig dog ved, at Danske Vandløb foreslår, at der udføres kontrol af vandføringsevnen mindst årligt og kontrol af dimensioner, vandløbsbund og bundbredde årligt med GPS, og at regulativet revideres hvert 5. år.\nForvaltningen vil gerne påpege, at vi i dag udfører kontrol af vandføringen en gang årligt i Q/H vandløb, og iøvrigt udfører kontrol af skikkelsen i forbindelse med en konkret henvendelse fra en lodsejer. Forvaltningen er ved at udfase Q/H regulativer til regulativer med teoretisk skikkelse, da Q/H regulativer er forholdsvist ressourcekrævende og ikke nødvendigvis fyldestgørende. Erfaringen viser, at kommunerne snarere får revideret regulativerne hvert 10-20 år fremfor hvert 5. år.\nVandløbsloven og tilhørende bekendtgørelser.\nat følgeskrivelsen tages til efterretning\nTjekliste til Vandløbsregulativer\nFølgeskrivelse til kommunerne fra Danske Vandløb\nOrientering - Vandindvinding\nSagsbeh.: Dorthe Berg\nTeknik- og Miljøudvalget har modtaget en skrivelse fra en lodsejer på Ørndrupvej 26, 9640 Farsø, om hans oplevelse af sagsbehandlingen i forbindelse med en markvandingstilladelse.\nVed ansøgninger om vandindvinding laves der en vurdering af behovet for vandmængde. Hvis der ikke kan dokumenteres et reelt behov, så reduceres vandmængden i tilladelsen. Dette skyldes, at der er en begrænset mængde vand til rådighed, og med tilladelserne reserveres en del af vandressourcen, som dermed ikke er til rådighed for andre. Det er derfor korrekt, at lodsejeren har fået en reduceret tilladelse, da han ikke har vist et behov for den fulde ansøgte vandmængde.\nHan henviser også til, at kommunens beregninger er vildledende ifølge hans mening. Forvaltningen er bekendt med, at der er usikkerheder i beregningsværktøjet, men det er vores bedste bud. Det bliver derfor brugt som et screeningsværktøj, hvor der efterfølgende kan tages hensyn til andre oplysninger. Derfor har sagen også været i høring hos lodsejeren, inden der bliver truffet endelig afgørelse, så han har mulighed for at komme med sine bemærkninger.\nVandforsyningslovens § 20.\nBrev til Teknik og Miljøudvalget\nOrientering - Undersøgelse af vådområde ved Simested Å's mulige påvirkning af arealer i Rebild Kommune\nSagsbeh.: Henrik Gorm Hansen\nVesthimmerlands Kommune gennemførte i 2017 et vådområdeprojekt ved Simested Å. I forbindelse med en kraftig regnhændelse i august 2019 er der rejst tvivl om, hvorvidt vådområdeprojektet påvirker vandstandsforholdene opstrøms. Hvis dette er tilfældet, vil det kunne udløse erstatningskrav fra de berørte lodsejere.\nI forbindelse med en kraftig nedbørshændelse i august 2019 kom der store oversvømmelser på arealerne øst for projektområdet. Kommunens vandløbsfolk mødtes her med lodsejerne samt en medarbejder fra Rebild Kommune. Man blev her enige om, at Vesthimmerlands Kommune skulle få foretaget en vurdering af, om afvandingsforholdene reelt var blevet ændret i forhold til tiden inden vådområdeprojektet. Orbicon blev her valgt til opgaven, da firmaet har stor erfaring med vandspejlsberegninger, opmåling m.v. Resultatet af denne undersøgelse foreligger i næste uge.\nHvis det kommende notat fra Orbicon viser, at der er sket en ændring af afvandingsforholdene opstrøms Abildvad Bro i Rebild Kommune, vil dette kunne udløse erstatningskrav fra lodsejere her i henhold til vandløbslovens § 23, som siger, at "Enhver, der lider tab ved en regulering, jf. § 16, ved forandring af vandstanden i en sø, jf. § 18, eller ved anlæg af nyt vandløb, jf. § 21, har ret til erstatning".\nDer er i forbindelse med regnhændelsen i august 2019 ikke modtaget noget erstatningskrav. I forbindelse med en meget kraftig regnhændelse i 2017 med store oversvømmelser ved de samme områder øst for Abildvad blev der givet erstatning på 153.332 kr.\nSimested å konsekvens vurdering af vådområdeprojekt_v1.pdf\nReferat fra Forsamlingshusmøde 18. juni 2019. Administrationen ser på forslagene fra borgermødet.\nHerudover blev der givet en generel orientering om trafikmålinger.\nReferat fra Forsamlingshusmøde 18.06.2019\nLukket - Orientering - Politianmeldelse


Nysted – Side 2\n1. november 2019 af Ole Garde Skriv kommentar\nKøberen ønsker at være anonym, og salgsprisen oplyses ikke.\nAalholm Slot med tilhørende skove og jorde er blevet solgt til en ukendt køber. Det oplyser godset til Folketidende.\nSlottet er solgt som en igangværende virksomhed, og indtil videre fortsætter alle aktiviteter og ansatte på godset.\nAalholm Slot blev opført omkring år 1300 som bolig kongens lensmand. I denne periode blev der rundt om i Danmark anlagt en lang række kongelige borganlæg, der skulle styrke kongens magt over det pågældende område og beskytte egnen mod angreb udefra.\nAalholm blev placeret på et meget gunstigt sted. Borgen lå på en holm i Nysted Nor og var helt omgivet af vand, men alligevel beskyttet mod havet. Man kunne sejle lige op til holmen med alle datidens skibstyper, men man skulle være stedkendt for at følge sejlrenden ind til noret.\nI 1964 åbnedes et veteranbilmuseum i Stubberupgårdens udlænger ca. 1 km vest for slottet. Samlingen var opbygget af Ålholms daværende ejer, og museet blev efterhånden udvidet med flere bygninger og andre aktiviteter.\nI 1970’erne blev dele af slottet offentlig tilgængeligt som et herregårdsmuseum.\nI 1995 købte Stig Husted-Andersen slottet og i den forbindelse blev alt inventar solgt på en auktion, mens den nye ejer overtog automobilmuseet.\nPå grund af bygningernes dårlige tilstand lukkede det dog i 2008 – og den 1. juni 2010 blev det officielt meddelt, at museet ville være lukket for altid, og at samlingen som angivet af bobestyreren bestående af 224 køretøjer skulle sælges. 12. august 2012 blev samlingen afhændet på en stor auktion. Auktionen indbragte 76.526.000 kroner.\nStig Husted-Andersen døde i 2008, og siden har hans døtre, Deirdre, Alexandra og Stefanie Husted-Andersen drevet godset.\n6. august 2019 af Ole Garde Skriv kommentar\nDen tidligere vedtagne ensretning af Adelgade i Nysted gennemføres i slutningen af august.\nGuldborgsund Kommunes Teknik-, Miljø- og Ejendomsudvalg har – på baggrund af en underskriftindsamling fra en gruppe borgere – besluttet at genindføre ensretning af en strækning af Adelgade i Nysted.\nVejstrækningen, som forløber mellem Ny Østergade i nord og Slotsgade i syd har også tidligere været ensrettet, men ensretningen blev ophævet i 2016, hvilket har givet anledning til utilfredshed hos nogle borgere.\nEnsretningen, som forventes etableret sidst i august måned, vil ligesom tidligere forløbe med kørselsretning fra nord mod syd.\nAdelgade bliver ensrettet\nSkrevet i: Forside, Nysted, Trafik